Na temelju članka 57. Statuta Grada Poreča –Parenzo ("Službeni glasnik Grada Poreča" broj 02/13) i Odluka o uređenju prometa na području Grada Poreča ("Službeni glasnik Grada Poreča” broj 04/05, 12/05, 08/06, 12/08 i 02/09),

GRAD POREČ-PARENZO, Poreč, Obala maršala Tita 5, MB 2552329, OIB 41303906494, kojeg zastupa gradonačelnik Štifanić Edi ( u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_,kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (dalje u tekstu: Izvršitelj), zaključuju

**PRIJEDLOG UGOVORA**

**o premještanju nepropisno zaustavljenih i parkiranih**

**vozila na području Grada Poreča - Parenzo**

**Članak 1.**

Ovim ugovorom ugovorne strane uređuju međusobna prava i obveze za obavljanje poslova premještanja nepropisno zaustavljenih i parkiranih vozila na području Grada Poreča - Parenzo, na vrijeme od 4 (četiri) godine, odnosno do 31.12.2020. godine.

**Članak 2.**

Izvršitelj će poslove iz članka 1. ovog Ugovora obavljati vozilima odgovarajućih tehničkih karakteristika i mogućnosti, sukladno Pravilniku o uvjetima i načinu obavljanja poslova nadzora nepropisno zaustavljenih i parkiranih vozila te uvjetima za obavljanje poslova premještanja nepropisno zaustavljenih ili parkiranih vozila.

Izvršitelj je dužan imati u vlasništvu ili u najmu najmanje jedno specijalno vozilo »pauk« s odgovarajućom opremom koje može premjestiti svako vozilo ukupne mase do 2.500 kg.

**Članak 3.**

Izvršitelj se obvezuje obavljati poslove premještanja nepropisno zaustavljenih i parkiranih vozila, sukladno Zakonu o sigurnosti prometa na cestama.

**Članak 4.**

Za obavljanje poslova premještanja nepropisno zaustavljenih i parkiranih vozila Izvršitelj je dužan:

* izvršavati sve radnje u vezi osiguranja vozila koja se premještaju: čuvanje vozila, osiguranje potrebnog broja djelatnika radi pravilnog funkcioniranja djelatnosti, te sve ostale poslove koji omogućuju i osiguravaju funkcionalno, efikasno i propisno odvijanje predmetne djelatnosti,
* organizirati cjelodnevno dežurstvo (od 00,00 do 24,00 sati) za prijam, čuvanje i izdavanje vozila te građanima dostupne telefonske brojeve na kojima se uvijek može provjeriti da li je vozilo premješteno i gdje se ono nalazi,
* snositi troškove svih eventualnih šteta na vozilima nastalim za vrijeme premještanja i čuvanja vozila, sve do njihove predaje vlasniku,
* obavljati djelatnost prema potrebi, pridržavajući se zakona, pravilnika, odluka Grada Poreča - Parenzo te drugih pojedinačnih akata i propisa,
* premještati vozila koja su nepropisno parkirana na javno-prometnim i zelenim površinama Grada Poreča-Parenzo, sukladno posebnim propisima, a po nalogu komunalnog ili prometnog redara,
* za potrebe Grada Poreča-Parenzo, bez naknade, obavljati poslove u vezi održavanja komunalnog reda (uklanjanje napuštenih i neregistriranih vozila ili dijelove tih vozila na javnim površinama, kioske, štandove, plovila i druge predmete) i to do 30 intervencija godišnje,
* vozila i predmete premjestiti na mjesto koje odredi komunalni ili prometni redar i nije ih dužan čuvati ni osiguravati. Izuzetno, izvršitelj će u svom prostoru odložiti i čuvati premješteno vozilo ili predmet, najduže do (7) sedam dana, uz naknadu troškova od korisnika ili vlasnika vozila. Istekom roka od (7) sedam dana vozila odnosno predmeti će se po nalogu komunalnog ili prometnog redara odvesti na odlagalište otpada,
* urediti odnose s Policijskom postajom Poreč - Parenzo u vezi regulacije prometa,
* redovito podmirivati naknadu Gradu Poreču - Parenzo za zakup uređenog prostora za odlaganje i čuvanje uklonjenih vozila na području Grada Poreča – Parenzo, ukoliko takav prostor osigura Grad.

**Članak 5.**

Izvršitelj se obvezuje obavljati poslove premještanja nepropisno zaustavljenih i parkiranih vozila po slijedećim cijenama usluga:

* dizanje vozila po nalogu ovlaštene službene osobe s prijevozom do mjesta odlaganja i čuvanja vozila ----------------------------------------------------------------------400,00 kuna,
* čuvanje vozila u za to namijenjenom prostoru - po danu----------------------- 50,00kuna,
* dizanje vozila u pokušaju odnosno njegovo preuzimanje na mjestu prekršaja-----------------------------------------------------------------------------------------------------150,00 kuna.

Izvršitelj je ovlašten od vlasnika, odnosno korisnika vozila naplatiti troškove premještanja, odnosno čuvanja vozila, sukladno stavku 1. ovog članka Ugovora i suglasnosti koju je dalo Ministarstvo unutarnjih poslova, broj:\_\_\_\_\_\_\_ od \_\_\_\_\_\_\_\_\_\_2017. godine, u skladu sa člankom 86. stavak 2. Zakona o sigurnosti prometa na cestama.

**Članak 6.**

Izvršitelj je obvezan da se kod ovlaštenog osiguravatelja osigura za slučaj odgovornosti za naknadu moguće štete koja je prouzrokovana obavljanjem djelatnosti iz članka 1. ovog Ugovora.

Presliku police osiguranja izvršitelj će dostaviti naručitelju prije početka obavljanja poslova.

**Članak 7.**

Izvršitelj je obvezan usklađivati operativni dnevni, tjedni ili mjesečni raspored rada, te način rada, s nadležnim tijelima iz članka 85. Zakona o sigurnosti prometa na cestama.

U slučaju spriječenosti za rad izvršitelj je obvezan pravovremeno ili odmah nakon saznanja obavijestiti nadležna tijela - Policijsku postaju Poreč-Parenzo i Upravni odjel za komunalni sustav Grada Poreča-Parenzo.

Korištenje godišnjeg odmora, kao i obavljanje redovnih ili izvanrednih servisnih radova i popravaka na vozilima izvršitelj je dužan uskladiti s nadležnim tijelima.

Izvršitelj se obvezuje na zahtjev naručitelja dostaviti Izvješće o radu.

**Članak 8.**

Izvršitelj je dužan Gradu Poreču - Parenzo plaćati naknadu za obavljanje djelatnosti u iznosu od \_\_\_\_\_\_\_\_ kuna godišnje ( prema iznosu u odabranoj ponudi) u jednokratnom godišnjem iznosu, zaključno do 30. lipnja u tekućoj godini.

**Članak 9.**

Izvršitelj je dužan Gradu Poreču - Parenzo plaćati naknadu za zakup uređenog prostora na području Grada Poreča-Parenzo za odlaganje i čuvanje vozila, \_\_\_\_\_\_\_\_, koji je osigurao Grad.

Ostala pitanja u vezi zakupnine urediti će se posebnim Ugovorom.

**Članak 10.**

Izvršitelj Ugovor može otkazati i prije isteka roka iz prethodnog članka, uz pisano obrazloženje, uz otkazni rok od ( 90) devedeset dana.

Naručitelj može otkazati Ugovor u slučaju kada Izvršitelj:

* ne podmiruje uredno svoje financijske obveze prema naručitelju,
* uredno i kvalitetno ne izvršava preuzete poslove i obveze iz ovog Ugovora,
* ne pridržava se utvrđenih cijena za izvršene usluge,
* ne postupa po nalozima službenih osoba naručitelja,
* dva puta, a što je službeno utvrđeno, ne obavi preuzete poslove i obveze sukladno važećim propisima u Republici Hrvatskoj,
* ne postupa u obavljanju preuzetih poslova pažnjom dobrog gospodarstvenika.

Odluku o otkazivanju Ugovora donosi Gradonačelnik Grada Poreča-Parenzo, a otkaz Ugovora izvršitelju slijedi danom dostave odluke.

**Članak 11.**

Izvršitelj je dužan s obavljanjem poslova započeti najkasnije u roku od 8 (osam) dana od dana potpisivanja ovog Ugovora.

**Članak 12.**

Ugovorne strane su suglasne da će sve eventualne sporove rješavati sporazumno, a u protivnom određuje se nadležnost Općinskog suda u Poreču-Parenzo.

**Članak 13.**

Ovaj ugovor izrađen je u 6 (šesti) istovjetnih primjeraka od kojih svaka strana zadržava po 3 (tri) primjerka.

**Članak 14.**

Ugovorne strane prihvaćaju prava i obveze iz ovog ugovora, te ga u znak prihvaćanja vlastoručno potpisuju.

KLASA:

URBROJ:

Poreč-Parenzo, \_\_\_\_\_\_\_\_\_ godine.

IZVRŠITELJ: NARUČITELJ:

GRADONAČELNIK

Edi Štifanić